Januar 2015

# Folkeskolelovens bestemmelser om opgaver i relation til forberedelse og efterbehandling af undervisningen[[1]](#footnote-1)

Skoleårets overordnede planlægning

1. Valg af emner og temaer ud fra fagenes og de obligatoriske emners trin- og slutmål jf. folkeskolelovens §§ 5, 7 og 10.
2. Overordnet planlægning af tværgående emner og problemstillinger, fag- og temauger, afvikling af projektopgaver, lejrskole mv.
3. Overordnet vurdering af omfang af behov supplerende undervisning jf. § 3.a, 5 stk. 5 og for undervisning i dansk som andetsprog, jf. § 5, stk. 6
4. Overordnet planlægning af inddragelse af fx ledelsen og øvrige resursepersoner: skolepsykolog, tale-hørelærer samt AKT-, læse- og matematikvejleder mv.
5. Samarbejde med klasseteam, årgangsteam, afdelingsteam og fagteam
6. Udarbejdelse af årsplaner
7. Overordnet planlægning af samarbejdet med forældrene, jf. folkeskolelovens formålsparagraf mv.

Planlægning af konkrete undervisningsforløb

1. Vurdere samarbejde med lokalsamfundets kultur-, idræts og foreningsliv mv. jf. § 3 stk. 4
2. Fastlæggelse af mål for undervisningen i samarbejde med eleverne jf. § 18 stk. 4
3. Vurdering af materiale- og metodevalg
4. Bestilling af materiale
5. Udarbejdelse af supplerende undervisningsmaterialer
6. Samarbejde og udvikling i forhold til bl.a. fagenes metoder og kontinuitet i fagteam
7. Sikre og koordinere undervisningens tilrettelæggelse, så eleverne sikres 45 minutters bevægelse jf. § 15
8. Planlægning vedrørende aktiviteter ud af skolen, lejrskole, gæstelærere, inddragelse af forældre ol.
9. Samarbejde med eleverne om arbejdsformer, metoder og stofvalg jf. folkeskoleloven § 18 stk. 4
10. Inddrage resursepersoner mhp. undervisningsdifferentiering, jf. folkeskolelovens § 18, stk. 1 og 2
11. Samarbejde med klasse-/årgangsteam om undervisningens organisering og tilrettelæggelse
12. Tilrettelægge holddannelse mv. jf. folkeskolelovens § 25, stk. 4 - 5
13. Udarbejde informationsskrivelser til forældrene

Afviklingen af undervisningen

1. Samarbejde med det undervisende personale, der varetager den understøttende undervisning, så det sikres, at denne undervisning har sammenhæng med undervisningen i faget jf. § 16. a.
2. Vurdere undervisnings- og arbejdsformer, metoder, undervisningsmidler og stofudvælgelse i forhold til den enkelte elevs behov og forudsætninger jf. folkeskolelovens § 18 stk. 1 og 2, om undervisningsdifferentiering
3. Forberede indholdet i den enkelte undervisningstime bl.a. på baggrund af evalueringen af foregående undervisning og undervisningsforløb
4. Tilrettelægge undervisningen i forhold til målene for den enkelte elev, jf. § 18 stk. 4
5. Vurdere og tilrettelægge særlige organisationsformer og undervisningsmetoder i forhold til elever med særlige indlæringsvanskeligheder, jf. inklusionsdagsordenen og folkeskolelovens § 3 a
6. Følge op på og tilrettelægge initiativer i relation til klassens sociale relationer og den enkelte elevs trivsel

Opfølgning på undervisningen

1. Løbende evaluering af elevernes udbytte undervisningen, herunder af elevens tilegnelse af kundskaber og færdigheder i fag og emner set i forhold til trin- og slutmål, jf. folkeskolelovens § 13, stk. 2
2. Regelmæssig orientering af forældrene vedrørende elevernes udbytte af undervisningen, jf. folkeskolelovens § 13, stk. 1
3. Løbende kontakt med forældrene vedrørende elevernes sociale trivsel
4. Rette og vurdere lektier, opgaver og test
5. Udarbejde skriftlige elevplaner jf. § 13 b
6. Vurdere og udarbejde karakterer og udtalelser, jf. 5 stk. 5 og 6
7. Fælles evaluering i klasse/årgangsteam
8. Opfølgning på elevernes udbytte af undervisningen i forhold til skolens ledelse, resursepersoner mv.
9. Udvikling af undervisningen i fagteamet

Andre opgaver i relation til forberedelse og efterbehandling af undervisningen

1. Udarbejde indstilling til specialundervisning jf. § 12
2. Underretning til sociale myndigheder
3. Udtalelser indhentet af offentlige myndigheder, fx i forbindelse med skilsmissesager mv.
4. Faglig ajourføring

1. [Folkeskoleloven](https://www.retsinformation.dk/forms/r0710.aspx?id=163970) [↑](#footnote-ref-1)